### Beslutning

Byrådet kunne ikke tiltræde forslaget i byrådets møde den 11. marts 2020.

Socialistisk Folkepartis og Alternativets byrådsgrupper henholder sig til det oprindelige forslag.

**Beslutningsforslag fra SF**

Aktuelt foregår der drøftelser mellem [adresse] og Regeringen om at finde en løsning, så Marselistunnelen kan realiseres. [adresse] vil være et af de dyreste vejprojekter i [adresse] historie til en pris på op mod 2 mia. kr. Det svarer til omkring 6.000 kr. pr. aarhusianer og op til 1 mio. kr. pr. meter. Ingen kan være i tvivl om, at det er voldsomt dyrt i forhold til den spinkle gevinst, som projektet vil medføre.

De seneste aktuelt tilgængelige tal viser, at trængslen på strækningen [adresse] har været faldende siden 2016 og at trængslen i begge retninger på alle spidsbelastningstidspunkter ligger under det niveau som forvaltningen definerer som "let" (s. 13 i https://www.aarhus.dk/media/28296/fremkommeligheden-paa-de-enkelte-veje-2018.pdf). Hertil kommer at trafikmængden er markant lavere end anslået i prognoserne i forbindelse med den oprindelige VVM-redegørelse for tunnelen.

Der er igennem tiden foreslået en lang række alternativer til en fuld tunnelløsning, der vil være markant billigere end tunnelen. Det kan fx være en model med niveaufri skæring ved [adresse], [adresse] og [adresse] og med afblænding af en række til- og afkørsler. Det er samtidigt centralt, at der sikres tilfredsstillende støjdæmpning så beboerne langs [adresse] oplever mindre støj end i dag.

I forvejen har [adresse] mistet et EU-tilskud på 71 mio. kr. Fjernvarmekunder og vandforsyningskunder skal betale for flytning at ledninger som er anslået til en samlet udgift på 120 mio. kr. Hertil kommer udgifter til drift og vedligehold af tunnelen der er anslået til hvert eneste år at koste 20 mio. kr.

SF foreslår i stedet, at projektet nedskaleres til et væsentligt billigere alternativ og at de sparede ressourcer i stedet anvendes til at vi markant får styrket fremkommeligheden for den kollektive trafik, etableret flere attraktive cykelstier og sikrer finansiering til kommende letbaneetaper. Det kan fx være i form af busprioritering på [adresse] eller etablering af højklasset cykelsti fra Malling, Skødstrup, [adresse], Brabrand og Hasselager til centrum og ny højklasset rute fra [adresse] til [adresse].

På ovennævnte baggrund foreslås det:

1. At byrådet beslutter at forvaltningen skal fremlægge forslag til alternative og væsentligt billigere løsninger for trafikafviklingen ved [adresse].
2. At byrådet beslutter at de sparede midler tilgår MOVE med fokus på en markant styrkelse af fremkommeligheden for den kollektive trafik, etablering af flere attraktive cykelstier og sikring af finansiering til kommende letbaneetaper.

Stillet af SF’s Byrådsgruppe

Magnus Karlsen, Connie Kristoffersen og Karl Lassen (ordfører på sagen)

### Sagens forløb

22-01-2020 [adresse]
Sagens behandling blev udsat i byrådets møde den 22. januar 2020.
 05-02-2020 [adresse]
Sagens behandling blev udsat i byrådets møde den 5. februar 2020.
 26-02-2020 [adresse]
Sagens behandling blev udsat i byrådets møde den 26. februar 2020.
 11-03-2020 Aarhus Byråd

Byrådet kunne ikke tiltræde forslaget i byrådets møde den 11. marts 2020.

Socialistisk Folkepartis og Alternativets byrådsgrupper henholder sig til det oprindelige forslag.